එම අවස්ථාවේ දී මෙවැනි කෲර සත්ත්ව ඝාතන ඉදිරියේ දී ත් සිදුකිරීමට ඉඩ නොදෙන බවට කැලණිය ජනතාවටත් මුලු රටටත් මර්වින් සිල්වා ඇමැතිවරයා පොරොන්දු විණි.ජනාධිපති මහින්ද රාජපක්ෂ මැතිතුමාණන් ඉන්දීය අග්‍රාමාත්‍ය ආචාර්ය මන්මෝහන් සිං මැතිතුමාගෙන් කරන ලද ඉල්ලීම අනුව කපිලවස්තු ශ්‍රී සර්වඥ ධාතු ශ්‍රී ලංකාවට වැඩම කරවා බැතිමතුන් ලක්ෂ ගණනක් වැඳුම් පිදුම් කරන මෙවන් අවස්ථාවක යළිත් මෙම බිලි පූජාව පැවැත්වීමට යන බව දැනගැනීමට ලැබුණු බැවින් ඇමැතිවරයා එය නවත්වන ලෙස දේවාලයේ ප්‍රධාන පූජකවරයාගෙන් ඉල්ලීමක් කරන ලදී.නමුත් එසේ නොකරන බවට ප්‍රකාශ කළ නිසා මේ බිලි පූජාව නවත්වන ලෙස ඉල්ලා සත්‍යග්‍රහයක් පැවැත්වීමට ඇමැතිවරයා තීරණය කළ අතර ඒ සඳහා මේ කාර්යයට විරුද්ධ සංවිධානවලට හා පොදු මහජනතාවට එහි පැමිණෙන ලෙස මහජන සම්බන්ධතා හා මහජන කටයුතු ඇමැතිවරයා ලෙස ඉල්ලීමක් ද කර තිබුණි.කෙසේ වෙතත් අවසාන මොහොතේ හෝ මෙවන් තීන්දුවකට එළැඹීමට දේවාලයේ පරිපාලන සභාව කටයුතු කිරීම ගැන ඇමැතිවරයා තම ගෞරවනීය ස්තුතිය පළ කරන අතර මේ කාරණය සම්බන්ධයෙන් සාකච්ඡාවක් පැවැත්වීමට ප්‍රධාන පූජකතුමාගෙන් ඉල්ලීමක් ද කරයි.අන්‍යාගම්වලට ද ගරු කරමින් බිලි පූජාවලින් තොරව කටයුතු කරන ලෙසත් දේවාලයට අවශ්‍ය සහයෝගය ලබාදීමට සූදානම් බවත් පවසන ඇමැතිවරයා ඉදිරියේ දී ත් මෙවන් බිලි පූජා කටයුතු නතර කිරීමට කැප වී කටයුතු කරන බව ද අවධාරණය කර සිටී..